ઓસ્ટ્રેલિયાના ખેલાડીઓ માટે સૌથી મોટો પડકાર હાર્દિક પંડ્યા છે, જેણે ભારતને પાંચ વિકેટે ૮૭ રનના સ્કોર પરથી સાત વિકેટે ૨૮૧ રનના સન્માનજનક સ્કોર સુધી પહોંચાડવામાં મદદ કરી હતી. પંડ્યાએ ફરી એક વાર સિક્સરની હેટ્રિક લગાવતાં ધોની સાથે ૧૧૮ રનની ભાગીદારી નોંધાવીને મેચનું પાસું પલટી નાખ્યું હતું. હાર્દિક એક ઉપયોગી ઓલરાઉન્ડર પણ સાબિત થઈ રહ્યો છે. ટીમ ઇન્ડિયા આવા જ ખેલાડીની વર્ષોથી શોધ ચલાવી રહી હતી. હવે આજની મેચમાં જોવાનું એ જ રહેશે કે ઓસ્ટ્રેલિયાના બેટ્સમેનો ભારતીય સ્પિનરને કેવી રીતે રમે છે.